Návrh na zrušenie úlohy pod p. č. 2 na mesiac december 2002 Plánu legislatívnych úloh vlády Slovenskej republiky na rok 2002 schváleného uznesením vlády SR č. 1203 z 19. decembra 2001 __________________________________________________________________________

Ministerstvo práce sociálnych vecí a rodiny SR na základe úlohy pod p. č. 2  Plánu legislatívnych úloh vlády Slovenskej republiky na mesiac december  2002 malo predložiť na rokovanie vlády SR “návrh nariadenia vlády SR, ktorým sa ustanovujú zvýšené stupnice platových taríf, termín ich účinnosti a znížený limit osobného príplatku zamestnancov pri vykonávaní verejnej služby”.

V časti II v bode 3. kolektívnej dohody vo verejnej službe na rok 2003 sa vláda SR zaviazala (uznesením vlády SR č. 882 zo 14. augusta 2002, uverejnené v Zbierke zákonov č. 522, čiastka 202) zvýšiť od 1. júla 2003:
-	o 8 % stupnicu platových taríf podľa prílohy č. 3 k zákonu č. 313/2001 Z. z. o verejnej službe v znení neskorších predpisov a
-	o 5 % stupnicu platových taríf podľa prílohy č. 7 k zákonu č. 313/2001 Z. z.  o verejnej službe v znení neskorších predpisov. 

Zrušenie úlohy je tiež v súlade s Kolektívnou dohodou, podľa ktorej stupnice platových taríf sa navýšia od 1. júla 2003. Tým sa predloženie návrhu hore uvedeného nariadenia vlády  v decembri 2002 stáva neaktuálnym.

Z vyššie uvedených dôvodov sa navrhuje zrušiť úlohu pod p. č. 2 Plánu legislatívnych úloh vlády Slovenskej republiky na mesiac december  2002.  

Uvedená úloha je obsiahnutá v návrhu Plánu legislatívnych úloh  vlády SR  na rok  2003 na mesiac máj.

Dávame do pozornosti, že uznesením vlády SR č. 1053 z 18. septembra 2002, bol v úlohe pod p. č. 3 Plánu legislatívnych úloh vlády Slovenskej republiky na mesiac december 2002 zmenený predkladateľ úlohy z Ministerstva práce, sociálnych vecí a rodiny SR na Úrad pre štátnu službu.